Projektas

PRIENŲ RAJONO savivaldybės TARYBA

SPRENDIMAS

dėl prienų RAJONO SAVIVALDYBĖS tarybos 2008 m. rugsėjo 25 d. sprendimo Nr. T3-241 ,,dėl negyvenamųjų patalpų panaudos“ pakeitimo

Nr.

Prienai

Vadovaudamasi Lietuvos Respublikos vietos savivaldos įstatymo 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir atsižvelgdama į kaimo bendruomenės „Kašonys“ 2024-02-15 prašymą, Prienų rajono savivaldybės taryba n u s p r e n d ž i a:

1. Pakeisti Prienų rajono savivaldybės tarybos 2008 m. rugsėjo 25 d. sprendimą Nr. T3-241 „Dėl negyvenamųjų patalpų panaudos“ ir 1 punktą išdėstyti taip:

„1. Perduoti kaimo bendruomenei „Kašonys“, į. k. 301676543, 20 metų valdyti ir naudoti panaudos teise Prienų rajono savivaldybei nuosavybės teise priklausančias ir šiuo metu Jiezno kultūros ir laisvalaikio centro patikėjimo teise valdomas negyvenamąsias patalpas: 1/2 patalpos, kurios indeksas 1-1, plotas 14,54 kv. m (perduodama dalis 7,27 kv. m); 186,09 kv. m patalpos, kurios indeksas 1-2, plotas 248,12 kv. m; patalpą, kurios indeksas 1-3, plotas 30,64 kv. m, iš viso 223,97 kv. m (nekilnojamojo turto kadastro ir registro byloje pastatas pažymėtas 3C1p, unik. Nr. 6997-0008-2027, reg. Nr. 20/35058), esančias Nemuno g. 5, Kašonių k., Jiezno sen., Prienų r. sav.“

2. Nustatyti, kad sprendimo 1 punkte nurodytas turtas turi būti naudojamas panaudos gavėjo veikloms (išskyrus komercinę veiklą) vykdyti.

3. Įpareigoti kaimo bendruomenės „Kašonys“ valdybos pirmininką parengti dalies patalpų (69,30 kv. m) perdavimo–priėmimo (grąžinimo) aktą.

4. Įgalioti Jiezno kultūros ir laisvalaikio centro direktorių parengti ir pasirašyti papildomą susitarimą prie 2008 m. gruodžio 30 d. panaudos sutarties Nr. 2.

Šis sprendimas per vieną mėnesį nuo jo įteikimo ar paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras